Diari Oficial de la Generalitat Valenciana


Sumari del DOGV 7714, del 08-02-2016 (2016/424)

Notificació de la sentència dictada en el procediment de guarda i custòdia de fills no matrimonials número 626/2014.
--------------------------------------------------------------------------------------------------------------------

### Dades del document

Número de DOGV
:   7714

Data del DOGV
:   08-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/424


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el procediment de guarda i custòdia de fills no matrimonials número 626/2014. [2016/424]  
Procediment: família, guarda, custòdia i aliments de fill menor no matrimonial no consensuat número 626/2014.  
De: Diana Mihaela Groza.  
Procuradora: M.ª José Díaz Marín.  
Contra: Filip Fat.  
Procurador/a: -  
  
En aquest procediment de família, guarda, custòdia i aliments de fill menor no matrimonial no consensuat, seguit a instàncies de Diana Mihaela Groza contra Filip Fat, s'ha dictat sentència la part dispositiva de la qual és, literalment, com segueix:  
  
«Sentència número 40/2015  
  
Elda, 6 de març de 2015  
  
M.ª José Leonís Sánchez, jutgessa substituta del Jutjat de Primera Instància i Instrucció número 3 d'aquesta ciutat, he vist aquestes actuacions de guarda i custòdia de fills extramatrimonials, seguides amb el número 626/2014, a instàncies de Diana Mihaela Groza, representada per la procuradora la senyora Díaz Marín i defesa pel lletrat el senyor Vera Yáñez, contra Filip Fat, en situació de rebel·lia processal, i n'és part el ministeri fiscal.  
  
Dispositiva  
Estime la demanda formulada per la procuradora la senyora Díaz Marín, en nom i representació de Diana Mihaela Groza, contra Filip Fat, i fixe les mesures següents que regiran d'ara en avant la relació entre les parts:  
- Guarda i custòdia del menor d'edat per a la mare, amb qui residirà al domicili que fixe aquesta, i la pàtria potestat serà compartida entre ambdós progenitors.  
- Supressió del règim de visites a favor del pare. De la mateixa manera se sol·licita que decisions del menor relatives a escolarització, sanitat, religioses i administratives puguen ser preses de forma unilateral per la mare.  
- Pensió d'aliments. La part actora i el ministeri fiscal sol·liciten la quantitat de 200 euros mensuals, per mesos anticipats, entre els dies 1 i 5 de cada mes, en el compte corrent o d'estalvi que designe la mare. Aquesta pensió s'actualitzarà anualment, segons les variacions de l'índex de preus de consum.  
- Les despeses extraordinàries es pagaran a mitges entre els pares. Tenen aquesta condició les despeses mèdiques que siguen necessàries per malaltia i no cobertes per la Seguretat Social, material escolar o llibres de textos diferents dels requerits a l'inici del curs escolar, viatges d'estudis i classes particulars.  
  
Notifiqueu aquesta resolució a les parts, i feu-los saber que l'incompliment del que s'hi ha disposat pot donar lloc al delicte de desobediència previst i penalitzat en l'article 556 del vigent Codi Penal, i que, quan hi siga ferma, cal comunicar-la al registre civil corresponent a fi que es practique el corresponent assentament marginal, i expediu a aquest efecte el despatx oportú.  
Aquesta resolució no és ferma i s'hi pot interposar un recurs d'apel·lació davant d'aquest jutjat, per a l'Audiència Provincial d'Alacant, en el termini de 20 dies.  
De conformitat amb el que estableix la disposició addicional 15a de la Llei Orgànica del Poder Judicial, en la redacció feta per la Llei Orgànica 1/2009, de 3 de novembre, per a interposar un recurs d'apel·lació contra aquesta resolució haurà de consignar com a dipòsit judicial la quantitat de 50 euros.  
Aquesta és la meua sentència, l'original de la qual es portarà al llibre de les de la seua classe i la secretària n'estendrà el testimoniatge oportú en les actuacions, que, jutjada definitivament en primera instància, pronuncie, mane i firme.»  
  
I com a conseqüència del parador ignorat del demandat, Filip Fat, estenc aquesta cèdula perquè valga de notificació.  
  
Elda, 21 de gener de 2016.- La lletrada de l'Administració de Justícia: María José Giner González.